钦定古今图书集成/历象汇编/历法典/第073卷 > 易经 > 革卦
## 钦定古今图书集成/历象汇编/历法典/第073卷 > 易经 > 革卦

《象》曰：泽中有火，“革。”君子以治历明时。

〈本义〉“四时”之变，革之大者。〈大全〉朱子曰：“林艾轩说因革卦得历法，云：‘历须年年改革，不改革便差了天度’。”此说不然。天度之差，盖缘不曾推得那历元定，却不因不改而然？历岂是那年年改革底物？治历明时，非谓历当改革。盖四时变革中，便有个治历明时底道理。